Diari Oficial de la Generalitat Valenciana


Sumari del DOGV 4450, del 28-02-2003 (2003/2043)

Bases per al proveïment en propietat de dues places de tècnic auxiliar en Informàtica vacants en la plantilla de funcionaris de carrera de l'Ajuntament de Gandia.
------------------------------------------------------------------------------------------------------------------------------------------------------------------

### Dades del document

Número de DOGV
:   4450

Data del DOGV
:   28-02-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/2043


Data del document
:   14-01-2003

Organisme emissor
:   Ajuntament de Gandia

Tipus de document
:   Convocatòria

Descriptors 

:   * Gandia
    * concurs administratiu
    * administració local
    * professió de la informàtica

Bases per al proveïment en propietat de dues places de tècnic auxiliar en Informàtica vacants en la plantilla de funcionaris de carrera de l'Ajuntament de Gandia. [2003/F2043]
  
Conformement amb l'acord de la Comissió Municipal de Govern de l'Ajuntament de Gandia, en sessió celebrada el dia 27 de desembre de 2002, sobre aprovació de les bases proves selectives de l'oferta d'ocupació pública de 2002, per la Resolució de l'Alcaldia Presidència de 13 de gener de 2003, s'ha resolt procedir a la convocatòria del procés selectiu per al proveïment de dues places de tècnic auxiliar en Informàtica. Així mateix, es resol publicar la convocatòria i les referides bases en el Butlletí Oficial de la Província de València i en el Diari Oficial de la Generalitat Valenciana.
  
El termini de presentació de sol·licituds és de 20 dies naturals comptats des de l'endemà de la publicació de l'extracte de la present convocatòria en el Boletín Oficial del Estado.
  
Bases per al proveïment en propietat de dues places de tècnic auxiliar en Informàtica vacants en la plantilla de funcionaris de carrera de l'Ajuntament de Gandia
  
Primera. Objecte de la convocatòria
  
L'objecte de la present convocatòria és el proveïment, en propietat, de dues places de tècnic auxiliar en Informàtica, vacants en la plantilla de funcionaris de carrera de l'Ajuntament de Gandia. El sistema selectiu serà l'oposició lliure.
  
Les dites places estan emmarcades en l'escala d'administració especial, subescala de serveis especials, classe de comeses especials, grup C, dotades amb el sou corresponent als funcionaris d'aquest grup, pagues extraordinàries, triennis i la resta d'emoluments que corresponen a la dita subescala, d'acord amb la legislació vigent.
  
L'horari que haurà de realitzar l'aspirant seleccionat serà el legalment establert per aquest ajuntament i s'ajustarà a les necessitats del servei.
  
Segona. Normativa aplicable
  
El procés selectiu s'ajustarà al que disposen les presents bases i, en allò no previst en elles, a la Llei 30/1984, de 2 d'agost, a la Llei 7/1985, de 2 d'abril, al Reial Decret Legislatiu 781/1986, de 18 d'abril, al Decret Legislatiu de 24 d'octubre de 1995, del Consell de la Generalitat Valenciana, i la seua modificació, aprovada per la Llei 8/1995, de 29 de desembre, de la Generalitat Valenciana, al Decret 33/1999, de 9 de març, del Consell de la Generalitat Valenciana, al Reial Decret 896/1991, de 7 de juny, al Reial Decret 364/1995, de 10 de març, i a la resta de les disposicions legals i reglamentàries aplicables.
  
Tercera. Requisits dels aspirants
  
Els qui desitgen prendre part en aquestes proves selectives hauran de reunir els requisits següents:
  
a) Tenir la nacionalitat espanyola o, en el cas d'estrangers, aquells que determina la Llei 17/1993, de 23 de desembre, i els incorporats després de la modificació efectuada per la Llei 55/1999, de 29 de desembre, de mesures fiscals, administratives i d'ordre social.
  
b) Tenir complits 18 anys i no excedir, si és procedent, de l'edat establerta en la convocatòria d'ingrés.
  
c) Estar en possessió del títol de batxiller superior o equivalent. S'acreditarà mitjançant el títol expedit per l'autoritat acadèmica competent, la qual certificarà, a més, les equivalències.
  
d) No patir cap malaltia o defecte físic que impedisca el compliment de les funcions corresponents.
  
e) No trobar-se inhabilitat o inhabilitada penalment per a l'exercici de funcions públiques.
  
f) No haver sigut separat o separada, mitjançant expedient disciplinari, de qualsevol administració o ocupació pública.
  
Quarta. Sol·licituds
  
Els qui desitgen participar en les proves selectives hauran de sol·licitar-ho mitjançant instància, que es dirigirà a la Presidència de la corporació i es presentarà al Registre General, durant el termini de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado.
  
Les instàncies podran presentar-se, igualment, en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
El model d'instància per a prendre part en les proves selectives serà facilitat gratuïtament per l'ajuntament (Oficina d'Informació).
  
Per a ser admesos i prendre part en les proves selectives, a més de les circumstàncies personals, els sol·licitants hauran de manifestar en les instàncies que reuneixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies, i que es comprometen a prestar el jurament o promesa preceptius. Aquestes condicions s'hauran de mantenir al llarg de tot el procés selectiu, durant el qual, en qualsevol moment, els aspirants podran ser requerits per a efectuar les comprovacions oportunes.
  
Cinquena. Admissió d'aspirants
  
Expirat el termini d'admissió d'instàncies, per Resolució de l'Alcaldia, s'aprovaran les llistes provisionals d'aspirants admesos i exclosos, les quals es faran públiques en el Butlletí Oficial de la Província de València i al tauler d'edictes de la casa consistorial. Contra aquesta resolució es podrà presentar reclamació en el termini de 10 dies hàbils. Les reclamacions, si n'hi haguera, seran acceptades o rebutjades en la resolució que aprove les llistes definitives, les quals es faran públiques, així mateix, en la forma indicada.
  
En el supòsit que no s'hi presentara cap reclamació, les llistes provisionals esdevindran automàticament definitives i es farà constar en la resolució de l'Alcaldia.
  
Els errors de fet podran esmenar-se en qualsevol moment, d'ofici o a petició de la persona interessada.
  
En tot cas, amb l'objecte d'evitar errors i, en el supòsit que se'n produïren, possibilitar l'esmena en temps i forma, els aspirants comprovaran, fefaentment, no sols que no figuren en la relació d'exclosos, sinó, a més, que els seus noms consten en la d'admesos.
  
Si, en qualsevol moment del procés selectiu, arribara a coneixement del tribunal que algun dels aspirants no posseeix la totalitat dels requisits exigits en estes bases, prèvia audiència a l'interessat, es proposarà la seua exclusió a l'alcalde president de l'ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives, als efectes procedents.
  
Sisena. Tribunal qualificador
  
El tribunal qualificador que jutjarà el procés selectiu estarà compost de la manera següent:
  
- President: el de la corporació, o membre d'aquesta en qui delegue.
  
- Secretari: el de la corporació o funcionari en qui delegue. Actuarà com a vocal.
  
- Vocals:
  
· Un representant de la Generalitat Valenciana.
  
· Dos tècnics o experts designats pel president de la corporació.
  
· Dos representants del personal funcionari de la corporació, proposats per les organitzacions sindicals representades en la Mesa General de Negociació de l'Ajuntament de Gandia.
  
Podran assistir a les sessions del tribunal, encara que sense formar-ne part, un membre corporatiu representant de cada grup polític municipal, els quals actuaran amb veu i sense vot.
  
La designació dels membres del tribunal inclourà la dels suplents respectius i es farà pública en el Butlletí Oficial de la Província de València, així com al tauler d'anuncis de la corporació.
  
La composició del tribunal serà predominantment tècnica i els vocals hauran de posseir nivell de titulació o especialització igual o superior a l'exigida per a l'accés a la plaça convocada.
  
L'ajuntament sol·licitarà dels òrgans corresponents la designació dels representants respectius, que haurà d'efectuar-se en el termini dels 20 dies següents al de la recepció de la sol·licitud.
  
El tribunal podrà disposar la incorporació als seus treballs, per a alguna o algunes proves, d'assessors, els quals es limitaran a l'exercici de la seua especialitat tècnica, sobre la base de la qual col·laboraran amb el tribunal. Quan concórrega en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervenir i notificaran aquesta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de la citada llei.
  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per resoldre les qüestions que puguen suscitar-se durant la realització de les proves, per adoptar els acords necessaris que garantisquen l'ordre adient en elles en tot allò no previst en aquestes bases, i per a la seua interpretació adequada.
  
Tots els membres del tribunal tindrà veu i vot.
  
En cada sessió del tribunal podran participar els membres titulars presents en el moment de la constitució i, si estan absents, els suplents, sense que puguen substituir-se entre si en la mateixa sessió.
  
Si, constituït el tribunal i iniciada la sessió, s'absenta el president, aquest designarà, d'entre els vocals concurrents, el qui el substituirà durant la seua absència.
  
A efectes d'assistència, el tribunal que actue en aquestes proves tindrà la categoria segona prevista en l'article 30.1 del Reial Decret 462/2002, de 24 de maig.
  
Setena. Calendari de les proves
  
La data, l'hora i el lloc del començament de les proves selectives s'anunciarà en el Butlletí Oficial de la Província de València.
  
Una vegada començades les proves selectives, no serà obligatòria la publicació dels successius anuncis de la resta d'exercicis i incidències en el Butlletí Oficial de la Província de València. Aquests anuncis hauran de fer-se públics pel tribunal al local on s'hagen realitzat les proves anteriors i al tauler d'anuncis de l'ajuntament, amb una antelació de 12 hores, si es tracta del mateix exercici, o de 48 hores, si es tracta d'un nou.
  
L'ordre d'actuació dels aspirants que hagen de realitzar els exercicis corresponents que no puguen realitzar-se conjuntament, es determinarà mitjançant sorteig previ.
  
Els aspirants seran convocats en crida única, tret de casos de força major degudament justificats i considerats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament la pèrdua del seu dret a participar en el mateix exercici i en els successius, per la qual cosa quedarà exclòs del procés selectiu.
  
El tribunal podrà requerir en qualsevol moment que cada un dels aspirants acredite la seua identitat, per la qual cosa hauran d'anar proveïts del document nacional d'identitat.
  
Entre la terminació d'un exercici i el començament del següent haurà de transcórrer un termini mínim de 72 hores i màxim de 45 dies naturals.
  
Huitena. Desenvolupament de les proves selectives
  
Els exercicis de l'oposició seran els següents:
  
Primer exercici: obligatori i eliminatori.
  
De coneixement del temari. Consistirà a desenvolupar per escrit dos temes relacionats amb les matèries comunes que figuren en l'annex, i que seran determinats pel tribunal, immediatament abans del començament de l'exercici. La duració serà de dues hores i 30 minuts.
  
Segon exercici: obligatori i eliminatori.
  
De coneixement del temari. Consistirà en la realització d'una prova de coneixement referida als continguts de matèries específiques que figura en l'annex, a través d'un qüestionari de 75 preguntes, quadriopcionals amb una sola resposta correcta. Tindrà una duració màxima de 75 minuts. El qüestionari s'elegirà per sorteig entre tres jocs, si més no, preparats pel tribunal.
  
Tercer exercici: obligatori i eliminatori. De caràcter pràctic.
  
Consistirà a resoldre per escrit, en un temps màxim de tres hores, dos supòsits pràctics referits a les matèries específiques, que seran fixats pel tribunal immediatament abans de celebrar-se l'exercici. El qüestionari s'elegirà per sorteig d'entre tres jocs, si més no, preparats pel tribunal.
  
Quart exercici: obligatori.
  
Consistirà a traduir, per escrit, dos textos proposats pel tribunal, un del castellà al valencià i un altre del valencià al castellà. La duració d'aquest exercici serà de 30 minuts.
  
Novena. Qualificació i valoració dels exercicis
  
El primer exercici serà qualificat de 0 a 10 punts. Caldrà obtenir un mínim de 5 punts per superar-lo. En aquest exercici, es valoraran els coneixements sobre el tema exposat, la capacitat de síntesi i la claredat en l'exposició.
  
El segon exercici es qualificarà de 0 a 10 punts. Caldrà obtenir, per superar-lo, un mínim de 5 punts. Les respostes correctes es valoraran amb 0,133 punts. Les respostes errònies es valoraran negativament amb una penalització de 0,044 punts per error.
  
El tercer exercici serà qualificat de 0 a 10 punts. Caldrà obtenir un mínim de 5 punts per superar-lo. En aquest exercici es valorarà la capacitat de raciocini, la sistemàtica en el plantejament, la formulació de conclusions, i el coneixement i l'adequada interpretació de la normativa aplicable.
  
El quart exercici serà qualificat de 0 a 6 punts. En aquest exercici es valorarà el nivell de coneixement del valencià que posseïsca l'aspirant. La no-superació d'aquest exercici no impedirà la participació en la llista per a la determinació de la relació d'aprovats.
  
El tribunal, tret del que s'ha indicat anteriorment per al segon exercici, determinarà la qualificació de cada exercici per la suma de les qualificacions dels membres assistents, dividida pel nombre d'aquests. No obstant això, per declarar que els aspirants han superat, o no, els exercicis eliminatoris, el tribunal actuarà d'acord amb el que prevé l'article 26.4 de la Llei 30/1992, de 26 de novembre.
  
Acabades les qualificacions de cada exercici, el mateix dia en què s'adopten els acords corresponents, seran exposades en el tauler d'anuncis i als altres llocs que assenyalen les lleis.
  
D'acord amb el que preveu l'article 4.5 del Decret 33/1999, del Consell de la Generalitat Valenciana, la relació d'aspirants que han superat les proves es formarà amb els qui, havent realitzat tots els exercicis obligatoris, hagen superat els que tingueren caràcter eliminatori, sumant per a cada un d'ells les puntuacions obtingudes en tots els exercicis. La dita relació començarà amb l'aspirant que haja obtingut, d'aquesta forma, la puntuació total més alta, i finalitzarà, si és procedent, quan el nombre d'inclosos en ella coincidisca amb el nombre de llocs convocats. Si el nombre d'aspirants relacionats d'aquesta forma fóra inferior al de places convocades, les no cobertes es declararan desertes. El tribunal no podrà declarar aprovats més aspirants que el total de places a cobrir en la convocatòria (total 2).
  
El tribunal elevarà a l'Alcaldia propostes de nomenament com a funcionari en pràctiques en favor dels aspirants aprovats. Així mateix, es faculta el tribunal per proposar a l'ajuntament la constitució d'una borsa per a possibles interinatges, integrada pels qui, no havent sigut declarats aprovats, a juí del tribunal, hagen demostrat la seua qualificació durant el procés selectiu.
  
Desena. Presentació de documents
  
Els aspirants proposats presentaran al Servei de Personal de l'ajuntament, durant el termini de 20 dies naturals, comptats a partir de la publicació de la llista d'aprovats, els documents que acrediten que reunixen les condicions per a prendre part en l'oposició, i que són:
  
1. Certificat de naixement, expedit pel registre civil corresponent o fotocòpia del document nacional d'identitat, o passaport, que es presentarà, junt amb l'original, per a la seua compulsa.
  
2. Còpia autenticada o fotocòpia del títol exigit, la qual haurà d'acompanyar-se de l'original, per a la seua compulsa.
  
3. Certificat del Registre Central de Penats i Rebels, referit a la data de terminació de les proves selectives.
  
4. Declaració jurada de no trobar-se sotmés en causa d'incapacitat.
  
5. Declaració dels serveis mèdics municipals que acredite que no patix cap malaltia o defecte físic que impossibilite el normal exercici de la funció.
  
6. Declaració jurada de no haver sigut separat, mitjançant expedient disciplinari, del servei de qualsevol de les administracions públiques, ni trobar-se inhabilitat per a l'exercici de funcions públiques.
  
7. Declaració de l'interessat de no venir exercint cap lloc o activitat en el sector públic delimitat per l'article primer de la Llei 53/1984, indicant, així mateix, que no realitza activitat privada incompatible o subjecta a reconeixement d'incompatibilitat.
  
Davant de la impossibilitat, degudament justificada, de presentar els documents expressats, podrà acreditar-se que es reuneixen les condicions exigides en la convocatòria, mitjançant qualsevol mitjà de prova admissible en dret.
  
Els qui, durant el termini fixat i tret dels casos de força major, degudament acreditats, no presentaren la documentació o de l'examen d'aquesta es deduïra que no tenen cap o alguns dels requisits assenyalats, no podran ser nomenats funcionaris de carrera i quedaran anul·lades totes les seues actuacions, sense perjudici de la responsabilitat en què hagueren incorregut per falsedat.
  
Els nomenats, prèvia formulació del jurament o promesa a què es refereix l'article 32.c) del Text Refós de la Llei de la Funció Pública Valenciana, hauran de prendre possessió, com a funcionaris en pràctiques, en el termini de 20 dies comptats a partir de l'endemà de la notificació del nomenament. Si no prenen possessió durant el termini indicat, sense causa justificada, s'entendrà que renuncien als seus drets sobre la plaça i no obtindran la condició de funcionari.
  
Els aspirants proposats seran nomenats per l'Alcaldia funcionaris en pràctica durant un període de tres mesos. Al final del període, es farà una valoració exhaustiva de l'aptitud dels aspirants, per una comissió composta per l'alcalde, el cap del Servei de Recursos Humans, el cap del servei respectiu i el regidor delegat de Recursos Humans. Realitzat l'informe per la respectiva comissió, l'alcalde procedirà al nomenament definitiu, com a funcionaris de carrera, si són considerats aptes per la dita comissió. En el cas que no foren considerats aptes, l'alcalde dictarà una resolució motivada en la qual posarà de manifest que l'aspirant no ha superat el període de pràctiques i que, per tant, es declara no procedent el seu nomenament com a funcionari de carrera. En aquest últim cas, serà preceptiu l'informe previ del tribunal desfavorable al nomenament, que es constituirà a l'efecte i que podrà practicar les proves que considere necessàries per poder fonamentar suficientment el seu informe.
  
Els declarats no aptes quedaran eliminats i no seran nomenats funcionaris de carrera.
  
Onzena. Recursos
  
Contra la present convocatòria, les seues bases i tots els actes administratius que siguen dictats en el seu desenvolupament i que posen fi a la via administrativa es podrà interposar el recurs potestatiu de reposició, en el termini d'un mes des de la publicació de la present convocatòria en el Butlletí Oficial de la Província de València, sense perjudici de la seua impugnació directa davant de la jurisdicció contenciosa administrativa, en el termini de dos mesos, comptats a partir de l'endemà de la seua publicació, d'acord amb la Llei 30/1992, de 26 de novembre, en la redacció donada per la Llei 4/1999, de 13 de gener.
  
Contra els actes del tribunal qualificador, d'acord amb el que preveu l'article 114 de la Llei 30/1992, de 26 de novembre, en la redacció donada per la Llei 4/1999, de 13 de gener, es podrà interposar el recurs d'alçada. El dit recurs s'interposarà davant del tribunal indicat o davant de l'Alcaldia-Presidència, en el termini d'un mes, si l'acte fóra exprés, i de tres mesos, si no el fóra.
  
En allò no previst expressament en aquestes bases, hom s'atindrà al que disposa la base segona respecte a la legislació supletòria aplicable.
  
Annex
  
Temari de l'oposició per a cobrir dues places d'auxiliar tècnic en Informàtica
  
Matèries comunes
  
1. La Constitució Espanyola de 1978. Principis generals.
  
2. El Govern i l'administració de l'estat. L'administració central de l'estat.
  
3. Estatut d'Autonomia de la Comunitat Valenciana. Institucions de la Comunitat Valenciana.
  
4. El règim local espanyol. Principis constitucionals. El municipi. El terme municipal. La població.
  
5. L'organització municipal. Competències. Règim de funcionament dels òrgans.
  
6. L'administrat. Col·laboració i participació dels ciutadans en les funcions administratives. El procediment administratiu.
  
7. El pressupost municipal i les seues bases d'execució. Estructura del pressupost.
  
8. Drets i deures dels funcionaris públics locals. Incompatibilitats. Règim disciplinari.
  
Matèries específiques
  
9. Bases de dades relacionals: conceptes generals. Restriccions. Operadors. Dependències funcionals. Formes normals.
  
10. Llenguatge de Consulta Estructurat SQL (Structured Query Language): estructura. Sintaxi. Creació i modificació de taules. Manipulació i consulta de dades.
  
11. Interconnexió de xarxes. Tipus d'interconnexió de xarxes. Funcions bàsiques. Concentradores. Repetidors. Ponts. Encaminadors. Passarel·les. Cablejat.
  
12. El protocol TCP/IP (Transmission Control Protocol/Internet Protocol): introducció. Protocol de transmissió i protocol Internet. Protocol de datagrames d'usuari. Protocol de resolució de direccions. Protocol de missatges de control d'Internet. Direccionament de IP. Encaminament i passarel·les de IP. Direccionament del sistema de noms de domini.
  
13. Sistemes d'emmagatzematge. Tipus. Característiques i funcionament
  
14. Introducció a l'arquitectura d'un ordinador. Evolució històrica. Acoblament d'un ordinador. Harward.
  
15. Planificació de la seguretat en un sistema informàtic.
  
16. Plans de contingències. Metodologia per al desenvolupament d'un pla de contingències. Recuperació de desastres.
  
17. La Lortad. L'Agència de Protecció de Dades en les administracions públiques.
  
18. Aplicació de les noves tecnologies de la informació a la modernització de l'administració local.
  
19. Auditoria informàtica. Objectius. Tipus. Metodologia.
  
20. SQL Server. Creació i modificació de bases de dades. Configuració d'una base de dades. Taules: creació, modificació i eliminació. Vistes: consultes i actualització. Creació de vistes. Creació de vistes mitjançant l'administrador corporatiu. Eliminació de vistes. Indexació de vistes.
  
21. SQL Server. Funciones definides per l'usuari: tipus, creació i modificació de funcions definides per l'usuari. Procediments emmagatzemats: creació, modificació i eliminació. Execució de procediments emmagatzemats. Informació retornada per procediments emmagatzemats. Creació, modificació i eliminació de triggers.
  
22. SQL Server. Administrador de SQL Server. L'administrador corporatiu. Administrador de serveis. Analitzador de consultes. Analitzador de SQL.
  
23. Interbase. Còpies de seguretat. Importació'exportació de dades. Procediments emmagatzemats. Disparadors. Definició d'usuaris i permisos.
  
24. Paradox 7: el model de successos. Successos interns i externs. Paquets de successos. Accions i UIObjects. Iniciació d'accions en UIObject. Resposta en insercions, desbloquejos, esborrats i refrescos.
  
25. Paradox 7. El tipus Database: funcions i procediments. Mètodes i propietats.
  
26. Paradox 7. El tipus Table: funciones i procediments. Mètodes i propietats.
  
27. Paradox 7. El tipus Tcursor: obertures, insercions, esborrats, modificacions i bloquejos.
  
28. Paradox 7. El tipus SQL: sentències de definició de dades i sentències de consulta.
  
29. Paradox 7. El tipus TextStreams: Creació, obertura, lectura i escriptura del TextStreams. Gestió d'errors: control de gestió d'errors en execució.
  
30. Paradox 7. Control d'accessos: control d'accessos amb password. Protecció de taules. Determinació de nivells d'accessos.
  
31. Paradox 7. Gestió de bloquejos: bloquejos de taules. Bloquejos de registres. Desbloquejos.
  
32. Windows NT (for NetWorks) 4.0: funcionament de seguretat en la xarxa: dominis. Relacions de confiança. Constitució de dominis. Models de dominis. Autentificació d'inicis de sessió.
  
33. Windows NT 4.0: administració d'entorns d'usuaris. Creació, manteniment i assignació a grups.
  
34. Windows NT 4.0: administració d'arxius en la xarxa. Creació, esborrats, privilegis de control d'accessos.
  
35. Windows NT 4.0: administració de tolerància a fallades. Administració de discos. Concepte RAID.
  
36. Windows NT 4.0: còpies de seguretat. Creació, planificació, documentació, comandaments i restauració.
  
37. Windows XP. Instal·lació. Seguretat. Windows XP professional.
  
38. Windows 2000. TX (Terminal Server).
  
39. TCP/IP sobre xarxes Windows NT Server. Configuració de xarxa sobre Windows NT Server. Servidor Wins. Servidor DHCP (Dynamic Host Configuration Protocol).
  
40. Disseny pàgines Web'Dream Weaver'PHP-HTML.